الله القرآنيين هما طايفه من المسلمين بتؤمن بالقرآن بس و بتعتبر ان الأحاديث النبويه او السنه النبويه اتعرضت للتشويه و التزييف عبر الزمن حيث انها كانت بتتناقل شفهياً عبر الأجيال و كانت بتتضاف ليها حاجات او تتشال منها حاجات لتمرير أحكام و قوانين كانوا الحكام عايزين يطبقوها على الناس و بقت بتستغل استغلال سىء عن طريق المتطرفين. القرآنيين عادة على مستوى كويس من التعليم و الثقافه. بيرأس الطايفه احمد صبحى منصور. الطايفه بتدعم الدوله المدنيه السيكولاريه و حقوق الانسان من رؤيه اسلاميه قرآنيه و بتطالب بحرية الفكر و التعبير للمساهمه فى انشاء الدوله المدنيه و محاربة التطرف و التعصب الدينى. بيحترم القرآنيين اصحاب الديانات و المذاهب التانيه و بحقوقهم المواطنيه و الاجتماعيه. بيقول احمد صبحى منصور ان الطايفه مش عايزه تحقق مكاسب سياسيه حالياً و هما دعاة اصلاح سياسى و دينى و ثقافى. و حكى ان فكرة الطايفه بدئت بشخص واحد من 31 سنه لكن اتعرض للمطارده و المصادره ، و أكد منصور انهم طول الوقت بيتعرضوا لتهديدات من المتطرفين. زعيم القرآنيين: لا نسعى لتحقيق مطالب سياسية.. والسلفيون "مارد خرج من القمقم" لكنهم لا يمتلكون حنكة الاخوان فى التعامل مع الخصوم.. وسنواجه خطرهم من خلال القرآن والتراث الاسلامى ... Archived 2011-04-07 at the Wayback Machine.